hu hu hu hu hu hu hu hu en hu hu hu en en hu en en en en de fr hu hu hu en hu de hu hu hu hu hu hu fr hu hu hu en en en hu en hu en hu en en hu hu es hu hu hu hu nl hu en hu en tr hu hu hu hu es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en en hu en hu hu hu hu hu en hu en en hu hu hu en hu en hu hu hu hu hu hu hu hu ro hu it hu pl hu en hu en en hu cs sv hu en fr hu hu hu en hu en de sv hu de hu en hu hu hu fr hu hu fr de eo tr hu hu pt en hu hu it hu hu zh en hu es hu en de hu es pt fr hu en hu en en en hu it hu hu hu en hu en hu hu nl en pt hu hu pt uk en pl en hu hu hu en en en en en hu hu hu hu hu hu en hu hu hu hu hu cs cs it it de sk en en en hu hu en it en uz hu en sv en hu hu ar de nb it hu en fr hu it hu fi en en hu hu en en hu hu hu en it it hu en en de hu hu de en hu fr uk fr de hu hu en en en eo hu en en hu hu en es hu hu hu en it hu hu hu en en hu hu en hu pl hu fr en hu hu en hu hu hu fr es hu en en en hu hu is en sv hu pt ms en en it pl fr hu en fr it it hu en en it it hu en en en it it hu en en it it hu en en en it hu fr hu en en en en en hu it hu en en en hu sv en en pl hu en it hu fr en it hu en it hu hu hu en sv hu hu hu en de hu hu hu en hu it hu en en pl hu hu en hu cs hu en hu hu hu nl en en fr en it hu hu hu en sv de en it hu hu hu hu en it hu hu hu en en en de hu it hu en it de cs hu hu pl en hu uz hu hu en hu hu hu en en en en en hu hu hu hu hu hu en hu pt hu en en it en it fr en en it it fr en it it hu en sv it it es en fr en it et fy it it it hu en it it fr sv it it hu en it it fr en it it hu en en it hu hu en en en it uz hu en en en it it en en it hu hu en it pl hu en en it hu fr kn en it fr en en it fr id it hu fr hu hu en en fr hu hu en fr fr de hu pt es it pl it en it fr fi it sk en it en pt hu en it en fr fr pl it hu br br es it de hu en en it it hu en fr it eo hu en it it hu en en en en hu en hu hu en en hu en it it hu en it it hu en it it fr zh it it it fr en it it hu en it hu hu en it it hu en it it hu en it it hu en it it hu en it it hu en it it hu en it it hu en en en hu en hu hu pt pt en en uz ro fr it hu hu es it hu en fr hu hu en en es hu en en fr it it hu en en it it hu en it it hu en en hu it hu en cs hu hu en de hu it hu fr en en it hu en de it fr en en it hu en sv it hu fr fr en en fr hbs_lat en fr hu it sk en hu de fr en en it it hu en it it fr en it it hu en en hu hu hu en eo de hu en hu de is en de hu en en en en hu en pt hu en en hu en sk hu it en sk it hu en fr de hu en en hu is hu en hu hu hu nl en hu pl hu en en it it hu nl en en hu hu it hu en en it it pt en fr it it hu it en it it fr en en it en it hu en hu pl hu en en it it hu en it it it hu en it it hu en it it hu en hu en hu en sv it it hu en it it hu en fr hu eo hu en en de it hu en hu hu hu en pl hu hu it en hu it sv en hu en hu sv en hu it hu fr it hu en it hu fr da it hu en en hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nl hu es sk hu hu hu hu hu hu hu da hu hu hu hu hu hu hu hu hu hu hu hu hu hu hu hu hu hu hu sk hu hu en hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu en hu hu hu hu hu es hu hu hu hu hu hu hu hu hu hu en hu hu hu es hu hu hu hu hu hu hu hu hu hu hu en hu hu hu hu hu es hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu en hu en hu hu hu cs hu en hu hu en uk en en hu hu hu hu hu hu hu hu hu hu en en hu hu hu hu hu hu hu hu hu hu hu en hu hu en cs de hu hu hu hu hu hu hu hu hu hu en en en hu en en hu en en hu en hu et hu hu hu hu hu en en hu hu hu hu hu hu en hu en en hu en en hu en hu hu en en es en en en sk hu en cs de en hu en hu de hu hu hu hu hu hu hu en hu sk hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bcl ru bg ca hbs_lat da de el eo es eu fa fi fr de lt he hi hbs_lat id es it ja ka ko lv ml be ms ceb nl nb nb id pl pt ro ru es hbs_lat en hbs_lat sv th tr fy vi zh he zh zh hu hu hu hu hu hu hu hu hu hu
Frédi és Béni, avagy a két kőkorszaki szaki – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 27. 2 változtatás vár ellenőrzésre.
Ugrás a navigációhoz Ugrás a kereséshez
1960. szeptember 30. – 1966. április 1.
(MTV, MTV 1, TV2, Cartoon Network)
A sorozat folyamatos népszerűsége abból fakad, hogy a „modern”, 1960-as évekbeli Egyesült Államok hétköznapi problémáit a kőkorszakba helyezi.[1][2] Frédi és Béni volt az első rajzfilmsorozat, amelyet főműsoridőben sugároztak, és a legsikeresebb három évtizedig, amíg A Simpson család képernyőre nem került.[3] 2013-ban a TV Guide a Frédi és Béni, avagy a két kőkorszaki szakit minden idők második legjobb televíziós rajzfilmsorozatának minősítette (A Simpson család után).[4]
4.2 Moziban bemutatott egész estés film
A sorozat egy komikus, szatirikus kőkorszakban játszódik, valójában az 1960-as évekbeli kertvárosi Amerika paródiája. Az epizódok cselekménye hasonlít a korszak szituációs komédiáira, így a Bedrockban élő Kovakövi és Kavicsi család a modern élet apróbb konfliktusaiba keveredik. Itt a dinoszauruszok és más rég kihalt állatok (mint kardfogú tigris, gyapjas mamut) együtt élnek az ősemberekkel.
Bővebben: A Frédi és Béni, avagy a két kőkorszaki szaki epizódjainak listája
Miután a Tom és Jerry sikerének ellenére az MGM bezárta az animációs részlegét, William Hanna és Joseph Barbera továbbra is próbálkozott a mozikban bemutatott rajzfilmek készítésével, de végül a televízióra kezdték fektetni a hangsúlyt. Ugyan a Foxi Maxi kalandjai és a Villámpata sheriff sikeresnek bizonyult, ezeket szombat reggelenként gyereknek szánt időpontban vetítették, és televíziózáshoz egyébként sem kellett szülői kíséret, míg a Tom és Jerry felnőtteket és gyerekeket is szórakoztatott a mozikban. Annak érdekében, hogy a Hanna-Barberáról lekerüljön a „csak gyerekeknek” címke, egy rajzolt helyzetkomédiával vissza akarták nyerni a felnőtt nézőközönséget.[5]
Számos korszakkal kísérleteztek, így megfordult Barbera és Hanna fejében a mucsai környezet, az ókori Róma, illetve gondolkoztak indiánokban és zarándokokban is, mielőtt a kőkorszak mellett döntöttek. Barbera szerint bármi jelenlegit át lehetett alakítani kőkorivá. Eredetileg a projekt a The Flagstones nevet kapta (a magyar DVD-kiadáson: Macskaköviék), és a család három főből, Frédiből, Vilmából és a fiukból, ifjabb Frédiből állt.[6] Elkészült egy másfél perces demó, egy „őslelet a családról”, amellyel a sorozatot a tévécsatornák és a potenciális hirdetők körében reklámozták. A rövidfilm cselekményét felhasználta az első évad harmadik epizódja.
A sorozat ihletéül a The Honeymooners szolgált, amit egyúttal parodizált is.[7] William Hanna szerint a The Honeymooners volt akkoriban a legsikeresebb és szerinte a legviccesebb sorozat, a karakterei nagyszerűek voltak. Ugyan Hanna szerint a Frédi és Béni számára alapul szolgált, ellenben Joseph Barbera tagadta ezeket az állításokat, azonban úgy érezte, ez egy bók, hogy az egyik legjobban megírt sorozatot, a The Honeymoonerst a Frédi és Bénihez hasonlítják.[8] Jackie Gleason, a The Honeymooners alkotója eleinte perrel fenyegette a Hanna-Barberát, azonban nem akart „az a fickó lenni, aki leperelte Kovakövi Frédit a képernyőkről”.[9][10]
Miután az ABC megvásárolta a sorozat ötletét, és gyártásba kezdtek, az eredetileg tervezett The Flagstones címet megváltoztatták, mert egyezett egy képregény szereplőinek vezetéknevével. Végül a The Flintstones mellett döntöttek, és elvetették ifjabb Frédi ötletét, így Frédi és Vilma eredetileg gyermektelen házaspárt alkotott. Annak ellenére, hogy ez egy kőkorszakban játszódó rajzfilmsorozat, a Frédi és Bénit eredetileg felnőtt nézőközönségnek szánták, ami a korszakbeli főműsoridős szitkomokhoz való hasonlóságban nyilvánul meg, beleértve a forgatókönyvet és a háttérnevetést. Ennek érdekében Hanna-Barbera számos élőszereplős sorozatokra specializálódott írót alkalmazott, de nem hanyagolta el a hagyományos rajzfilmforgatókönyv-írókat sem.
Végül a The Flintstones 1960. szeptember 30-án került adásba 20:30-kor, és hamar sikert aratott. Ez volt az első televíziós rajzfilm, amiben egy házaspár azonos ágyban aludt (összehasonításképpen az első élőszereplős sorozat ebből a szempontból az amerikai történelem első szituációs komédiája volt, az 1947-es Mary Kay and Johnny).[11] Az első két évadot a Winston cigaretta szponzorálta,[12] ennek érdekében a szereplők számos Winston reklámban megjelentek, és az epizódokba is integráltak hirdetéseket.[13]
A harmadik évad során Hanna és Barbera úgy döntött, hogy Frédinek és Vilmának gyereket kellene vállalnia. Eredetileg egy fiút terveztek, azonban a marketingesek meggyőzték, hogy a kislánybabák kelendőbbek, mint a kisfiúbabák.[5] Míg a Frédi és Béni egyes epizódjainak cselekménye nem függött össze, Hanna-Barbera Enikő születését folytatásos történetmeséléssel mutatta be. A 3. évad 19. részében, a Dajkakalamajka című epizódban Vilma bejelenti, hogy várandós, és 4 résszel később, a A próbapapa című epizódban Enikő megszületik. Ezt követően a Winston megszüntette a szponzorációját, és a sorozat a fiatalabb nézőket is bevonta. A negyedik évadban hasonló folytatásos történetmesélés következtében Kavicsiék örökbe fogadják Benőkét (ezáltal a Frédi és Béni az első animációs sorozat lett, amely a meddőség kérdését szerepelteti).
A sorozatot Magyarországon a Magyar Televízió mutatta be az 1966. novemberében.[14] Széles körű ismertségét annak köszönheti, hogy a klasszikus magyar változat szövegét Romhányi József írta, és szemben az eredetivel, végig rímekbe szedett és nyelvi játékokkal tűzdelt párbeszédek festik alá a képsorokat. Ebben a változatban Csákányi László szólaltatta meg Frédit, Psota Irén Vilmát, Márkus László Bénit és Váradi Hédi Irmát. Romhányi szövegei a magyar beszélt kultúra részeivé váltak. Egy városi legenda szerint Romhányi fordítása annyira jól sikerült, hogy az amerikai változatot újraszinkronizálták Romhányi szövegei után, azonban ezt sem megerősíteni sem cáfolni nem sikerült, de az tény, hogy a 60-as években készültek külföldre diafilmek Romhányi szövegfordításával.[15]
Az 1990-es években a ZOOM Kft., amely rengeteg Hanna-Barbera-sorozatot és filmet forgalmazott akkoriban, ugyan néhány epizódot és filmet kiadott klasszikus szinkronnal, de egy újabb szinkronváltozatot készített. Ez a változat nélkülözte a rímeket, és a négy főszereplőt, Frédit, Vilmát, Bénit és Irmát Kránitz Lajos, Kocsis Mariann, Kerekes József és Jani Ildikó szólaltatta meg.
Miután a Turner Broadcasting System megvásárolta a Hanna-Barberát, és elindította a Cartoon Networköt, Magyarországon 2003-ig az európai adásváltozatot lehetett fogni angolul. 2003-ban Magyarország kivált Cartoon Network Európából a lengyelekkel és a románokkal együtt, így megalakult a Cartoon Network Közép- és Kelet-Európa. Azonban arra, hogy Frédi és Béni magyarul szólaljon meg, 2004 nyaráig kellett várni.[16] Mivel a Magyar Televízió nem készítette el az összes epizód magyar változatát, és azok közül is sok elveszett a Magyar Televízió archívumából,[17] a Cartoon Networkön egy újabb szinkronváltozatot tűztek műsorra, amelyet a Mafilm Audio Kft. készített. Frédit, Vilmát, Bénit és Irmát Papp János, Für Anikó, Mikó István és Pogány Judit szólaltatta meg.
Miután a Frédi és Bénit 1966-ban elkaszálták, számos folytatás készült a sorozat alapján. 1966. augusztus 3-án a Columbia Pictures bemutatta a mozikban a Frédi, a csempész-rendész című egész estés zenei kémfilmet, ami James Bondot parodizálja ki.[18] A filmet Magyarországon klasszikus szinkronnal a Magyar Televízió mutatta be 1978. június 18-án, ezt a változatot a ZOOM Kft. VHS-en kiadta és forgalmazta. 2008. június 6-án a filmet kiadták DVD-n, amin a film a klasszikus és újabb szinkronváltozattal szerepel, utóbbit a Mafilm Audio Kft. készítette.
The Pebbles and Bamm-Bamm Show (1971–72) (egy évad)
The Flintstone Comedy Hour (1972–73) (egy évad)
The Flintstone Comedy Show (1973–74) (összeállítás)
Fred Flintstone and Friends (1977–78) (összeállítás)
Az új Frédi és Béni show (1979) (két évad)
Fred and Barney Meet The Thing (1979) (egy évad)
Fred and Barney Meet the Shmoo (1979–80) (egy évad)
The Flintstone Comedy Show (1980–82) (két évad)
The Flintstone Funnies (1982–84) (egy évad)
Frédi és Béni, avagy a kőkorszaki buli (1986–88) (két évad)
Micsoda rajzfilm! – Dínó szereplésével: Stay Out! (1995) és Dino: The Great Egg-Scape (1997)
Cave Kids (1996) (1 évad)
Moziban bemutatott egész estés film[szerkesztés]
Frédi, a csempész-rendész (1966, Columbia Pictures)
The Flintstones on Ice (1973)
Energy: A National Issue (1977)
The Flintstones: Little Big League (1978)
A Flintstone család: Kőkorszaki horrordili (1979)
A szomszéd fűje mindig szörnyebb (1980)
Frédi és a haláli buli (1980)
Vilma, a pöröly, vele ne pörölj! (1981)
Lealáz a futóláz (1981)
The Flintstones' 25th Anniversary Celebration (1986)
Frédi és Béni, avagy a kőkorszaki buli: Mondj nemet! (1988)
Hanna-Barbera's 50th: A Yabba Dabba Doo Celebration (1989)
A Flintstone Family Christmas (1993)
Frédi, Béni és a Jetson család: Jövőben, menőben az időben (1987)
Ásó, kapa, ürömapa vagy így lesz az ősember nős ember (1993)
Frédi és Béni: Karácsonyi harácsoló (1994)
The Flintstones: On the Rocks (2001)
Az első két évad főcímzenéje eredetileg egy hangszeres dal, a Rise and Shine, ami Frédi munkából való hazatérését kíséri. Mivel a dal a Bolondos dallamok szereplőit felsorakoztató The Bugs Bunny Show főcímzenéjéhez hasonlít, amit akkoriban sugároztak az ABC-n, a Frédi és Béni főcímdalát megváltoztatták a harmadik évadtól a népszerű Meet the Flintstones című dalra,[19] amit egy 22 főből álló big banddel és a Randy Van Horne énekesekkel vettek fel, a dalt Beethoven 17. zongoraszonátájának 2. tétele ihlette.[20] Későbbi ismétlésekkor illetve a VHS-kiadásokon az első két évad főcímét felváltotta a Meet the Flintstones. A zenei aláfestést Hoyt Curtin készítette a sorozat első 5 évadában, míg a 6. évadban Ted Nichols.[19]
Magyarországon a klasszikus szinkron nem tartalmazta az eredeti változat zenéit és hangeffektjeit. A Rise and Shine főcímdallal ellátott epizódjainál a magyar változatban Eddy Osborn Barbara polkája[* 1] hallható, míg a Meet the Flintstonest egy olyan énekmentes verzió helyettesíti, amit a szinkronizálás során vettek fel. A Mafilm Audio Kft. lefordította a főcímzenét, míg a ZOOM Kft. kiadásaiban a Meet the Flintstones angolul hallható.
Daws Butler (2. évad 5 része)
Bea Benaderet (1-4. évad)
Gerry Johnson (5-6. évad)
Velenczey István (39. részben)
Kőfej Csöpi (1. szo)
Fenőkövi Orbán (2. szo)
Szatmári István (54. részben)
Csurka László (64. részben)
Ungváry László (90. részben)
Pataky Imre (109. és 124. részben)
Juhász Tóth Frigyes (114. részben)
Ifj. Jászai László (1. évadban)
Galbenisz Tomasz (54. részben)
Pálfai Péter (64. részben)
Vizy György (90. részben)
Rudas István (4-5. évadban)
Siménfalvy Sándor (39. részben)
Dobránszky Zoltán (1. évadban)
Tyll Attila (69. részben)
Makay Sándor (69. részben)
Versényi László (136. részben)
Soós László (3. részben)
Seder Gábor (2. részben)
Molnár Ilona (2. részben)
Oláh Orsolya (2. részben)
Stupidill Edgár (1. szo)
Bazalt Béla (2. szo)
Keménykövi úr (1. szo)
Szikla úr (2. szo)
Eddie a grillező srác
Eddie the Grill Guy
Rudas István (13. részben)
Várday Zoltán (18. részben)
Kaló Flórián (40. részben)
Girls in Beauty Contest
További magyar hangok (1. magyar szinkronban, 1969 és 1977 között): Balázs Péter, Benkő Gyula, Bujtor István, Csurka László, Czigány Judit, Dömsödi János, Elekes Pál, Esztergályos Cecília, Faragó Vera, Farkas Antal, Fónay Márta, Gyenge Árpád, Győrffy György, Győri Ilona, Hacser Józsa, Horkai János, Horváth Gyula, Horváth Pál, Juhász Tóth Frigyes, Kautzky József, Képessy József, Kern András, Kósa András, Láng József, Lorán Lenke, Maros Gábor, Miklósy György, Náray Teri, Pápai Erzsi, Pataky Imre, Pathó István, Pethes Sándor, Raksányi Gellért, Siménfalvy Sándor, Szabó Éva, Szatmári István, Szombathy Gyula, Szoó György, Szögi Arany, Tábori Nóra, Telessy Györgyi, Turgonyi Pál, Ungváry László, Vay Ilus, Végvári Tamás, Velenczey István
További magyar hangok (1. magyar szinkronban, 1980-ban (maradék részek)): Báró Anna, Benkő Márta, Borbás Gabi, Csala Zsuzsa, Deák B. Ferenc, Domahidy László, Elekes Pál, Esztergályos Cecília, Fónay Márta, Győrffy György, Haumann Péter, Horváth Gyula, Horváth Tivadar, Kaló Flórián, Kautzky József, Miklósy György, Náray Teri, Pápai Erzsi, Siménfalvy Sándor, Szatmári István, Szemes Mari, Tábori Nóra, Varanyi Lajos, Vay Ilus, Verebély Iván
További magyar hangok (2. magyar szinkronban, 1992-1994 között (válogatott részek)): Antal László, Garai Róbert, Kardos Gábor, Pataky Imre, Soós László, Szokol Péter
További magyar hangok (3. magyar szinkronban, 2004 és 2006 között (teljes évad)): Áron László, Bácskai János, Baráth István, Bardóczy Attila, Bata János, Beratin Gábor, Berkes Bence, Bognár Tamás, Bolla Róbert, Botár Endre, Breyer Zoltán, Faragó András, Fésűs Bea, Forgács Gábor, Gardi Tamás, Görög László, Gruber Hugó, Hegedűs Miklós, Jakab Csaba, Jelinek Márk, Józsa Imre, Kántor Kitty, Kapácsy Miklós, Kardos Gábor, Kassai Ilona, Kassai Károly, Kerekes József, Koffler Gizi, Lázár Erika, Lázár Sándor, Molnár Ilona, Náray Erika, Némedi Mari, Oláh Orsolya, Pálfai Péter, Pálmai Szabolcs, Papucsek Vilmos, Pusztaszeri Kornél, Rudas István, Schnell Ádám, Seder Gábor, Simon Eszter, Szersén Gyula, Sztarenki Pál, Uri István, Talmács Márta, Törtei Tünde, Várday Zoltán, Varga Tamás, Várkonyi András, Várnagy Katalin, Végh Ferenc, Verebély Iván, Viczián Ottó, Vizy György, Zsigmond Tamara
Az 1. szinkron munkatársai
Magyar szöveg: Romhányi József
Hangmérnök: Schelb Gyula, Herczeg László, Pintér József, Bélai István, Láng Noémi
Rendezőasszisztens: Bajor Edit, Bursi Katalin, Kiss Beáta
Vágó: Zöld Zsófia, Pozsonyi Aloma
Gyártásvezető: Terbócz Tamásné, Zalai Viktória, Tomasevics Zorka
Zenei szerkesztő: Nánási Katalin
Szinkronrendező: Gerhardt Pál, Moldoványi József
Szinkronstúdió: Magyar Televízió, Pannónia Filmstúdió
A 2. szinkron munkatársai
Magyar szöveg: Pethő Emmi
Megrendelő és forgalmazó: Zoom Kft.
A 3. szinkron munkatársai
Magyar szöveg: Speier Dávid, Asztalos József, Rigó Béla, Stern Gábor
Rendezőasszisztens és vágó: Majoros Eszter
Szinkronstúdió: Mafilm Audio Kft.
Megrendelő: TV2, Cartoon Network Magyarország
A kazettákat a ZOOM Kft. forgalmazta.
A Flintstone család: Első történetek
A szomszéd medencéje mindig mélyebb
Nagymenő Frédi/Frédi az NB1-ben
A férfi, akit Flintstone-nak hívnak
A Flintstone család: Kőkorszaki horrordili
A Flintstone család: Kőkorszaki horrordili
A szomszéd fűje mindig szörnyebb
Flintstone-ék, a karácsony megmentői
Kovakövi karácsony/Flintstone-ék, a karácsony megmentői
A Flintstone család: Subidubidú…!
Ásó, kapa, ürömapa, vagy így lesz az ősember nős ember
A Flintstone család: Dínó, a tévésztár
A Flintstone család: Sok bajjal jár, ha Frédi bébire vár
A Flintstone család: Kőkorszakik a űrkorszakban
Frédi, Béni és a Jetson család: Jövőben, menőben az időben
A Flintstone család: Ökörköri ökörködés
Hiba az Ökörkör körül
A második évadtól kezdve a DVD-k klasszikus szinkront is tartalmaznak, ha az adott epizódhoz készült és elérhető.
Frédi és Béni, avagy a két kőkorszaki szaki: A teljes első évad
Szinkron van nem egy, ha az olvasás nem megy: magyar, angol, görög (Dolby Digital Mono)
Írott támaszt ezekből választ, kit a sok betű nem fáraszt: magyar, angol, görög
A kőkori családrege és a rajzfilm két örege
Macskaköviék, avagy egy őslelet a családról
Hirdetések, mik mentek a tévében a keletkezés évében
Frédi és Béni, avagy a két kőkorszaki szaki: A teljes második évad
Szinkron van nem egy, ha az olvasás nem megy: magyar, angol, portugál (Dolby Digital Mono)
Írott támaszt ezekből választ, kit a sok betű nem fáraszt: magyar, angol, portugál
Kőkemény kőregény: A széria körüli mizéria
Ők hirdettek a tévében az első adás évében
A sorozat dalai, lám, a lemezen két úr és két dáma
Egy ilyen filmnél ami hálás, az a csodás animálás
Újra él a régi képlet: így rajzolhatsz Frédi-képet
Frédi és Béni, avagy a két kőkorszaki szaki: A teljes harmadik évad
Szinkron van nem egy, ha az olvasás nem megy: magyar, angol, svéd (Dolby Digital Mono)
Írott támaszt ezekből választ, kit a sok betű nem fáraszt: magyar, angol, svéd
Egy ősműgyűjtő meggyónja, hogy van fél tonna Flintstone-ja
Az ősanyók hőskora, azaz anno a nők sora
Frédi és Béni, avagy a két kőkorszaki szaki: A teljes negyedik évad
Szinkron van nem egy, ha az olvasás nem megy: magyar, angol, lengyel (Dolby Digital Mono)
Írott támaszt ezekből választ, kit a sok betű nem fáraszt: magyar, angol, lengyel
Van két rajzoló és egy tudós, és olyan kis édik, hogy a filmet két részen át szöveggel kísérik:
Márga Anna bemutatja/Hirtelen siker
Bumm-bumm Benő/A kis Benő
Vajon ki írta meg Frédi főcímdalát, és kapott érte sok nevetést és dellát? Ő az, Hoyt Curtin, a rajzfilmzenekirály, egy dokumentumfilm neki is kijár
A Frédi és Béni tarolt, de mekkorát! Egymillió évvel előzte meg korát! És ez a rajzfilm lett az első a sorban, mely helyet kapott este a főműsorban
Frédi és Béni, avagy a két kőkorszaki szaki: A teljes ötödik évad
Szinkron van nem egy, ha az olvasás nem megy: magyar, angol, lengyel (Dolby Digital Mono)
Írott támaszt ezekből választ, kit a sok betű nem fáraszt: magyar, angol, lengyel
Jó az ősbölcsöde, ha nem ringatnak kőbölcsőbe
Egy filmecske itt álljék, amely bemutatja, kik is Borzadályék
Hirdetések, mik mentek a tévében a keletkezés évében
Frédi és Béni: Karácsonyi harácsoló
Szinkron van nem egy, ha az olvasás nem megy: magyar, spanyol (Dolby Digital Mono), angol, lengyel (Dolby Digital Stereo)
Írott támaszt ezekből választ, kit a sok betű nem fáraszt: magyar, angol, görög, spanyol
Kovakövi karácsony/Frédi, a Télapó bónuszepizód (Christmas Flintstone, 1964)
Szinkron van nem egy, ha az olvasás nem megy: magyar, angol, spanyol, cseh, orosz, olasz (Dolby Digital Mono)
Írott támaszt ezekből választ, kit a sok betű nem fáraszt: magyar, angol, cseh, orosz, olasz, spanyol
A film a klasszikus, Romhányi-féle szinkronnal, és egy új szinkronnal is megtekinthető!
Ez a szócikk részben vagy egészben a The Flintstones című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ eredetileg: František Kovářík, Sev Kocicky: Baruška;[21] Osborn Baldwin orgonán adja elő
↑ CD liner notes: Saturday Mornings: Cartoons' Greatest Hits, 1995 MCA Records
↑ „Flintstones, The – Season 1 Review”, TVShowsOnDVD.com. [2010. november 26-i dátummal az eredetiből archiválva] (Hozzáférés ideje: 2010. augusztus 25.)
↑ "Excavating Bedrock: Reminiscences of 'The Flintstones,'" Hogan's Alley #9, 2000. [2013. április 5-i dátummal az eredetiből archiválva]. (Hozzáférés: 2019. január 2.)
↑ Sands, Rich: TV Guide Magazine's 60 Greatest Cartoons of All Time. TVGuide.com, 2013. szeptember 24.
↑ a b 2. évados DVD-extra
↑ Barbera, Joseph. My Life in "Toons": From Flatbush to Bedrock in Under a Century. Atlanta, GA: Turner Publishing (1994). ISBN 1-57036-042-1
↑ Stinnett, Chuck. "Rango is latest reminder that animated films are thriving". Evansville Courier & Press, March 8, 2011
↑ The Flintstones Frequently Asked Questions List. [2010. október 3-i dátummal az eredetiből archiválva]. (Hozzáférés: 2010. július 20.)
↑ The Flintstones Frequently Asked Questions List (item 13). [2010. október 3-i dátummal az eredetiből archiválva]. (Hozzáférés: 2006. november 25.)
↑ The Flintstones Frequently Asked Questions List (item 14). [2006. december 30-i dátummal az eredetiből archiválva]. (Hozzáférés: 2006. november 25.)
↑ First TV Couple in Same Bed. (Hozzáférés: 2010. augusztus 30.)
↑ „Yabba Dabba Cough! Flashback to When The Flintstones Shilled Cigarettes” (Hozzáférés ideje: 2017. január 16.)
↑ Meyers, Cynthia B.. A Word from Our Sponsor: Admen, Advertising, and the Golden Age of Radio (en nyelven). Fordham University Press (2013. október 25.). ISBN 9780823253760
↑ RTV 1966. év, 46. hét. MTVA Archívum (Hozzáférés: 2021. feb. 8.)
↑ Tényleg újraszinkronizálták a Flintstones eredetijét Romhányi szövege alapján?. Urbanlegends.hu, 2020. január 3.
↑ Ano, Mr: Ano Blog: A Cartoon Network magyar története. Ano Blog, 2014. április 16. (Hozzáférés: 2014. április 16.)
↑ Keresik Frédi és Béni eredeti hangját (magyar nyelven). index.hu, 2005. március 21. (Hozzáférés: 2019. január 1.)
↑ The Man Called Flintstone (film review). Variety, August 10, 1966
↑ a b Doll, Pancho. „REEL LIFE / FILM & VIDEO FILE : Music Helped 'Flintstones' on Way to Fame : In 1960, Hoyt Curtin created the lively theme for the Stone Age family. The show's producers say it may be the most frequently broadcast song on TV.”, The Los Angeles Times, 1994. június 2. (Hozzáférés ideje: 2010. november 10.)
↑ Rechmann in Recital. (Hozzáférés: 2010. október 1.)
Frédi és Béni, avagy a két kőkorszaki szaki a PORT.hu-n (magyarul)
Frédi és Béni, avagy a két kőkorszaki szaki az Internet Movie Database-ben (angolul)
Frédi és Béni, avagy a két kőkorszaki szaki a Box Office Mojón (angolul)
Frédi és Béni, avagy a két kőkorszaki szaki a FilmKatalogus.hu-n (magyarul)
Frédi és Béni, avagy a két kőkorszaki szaki a TV Tropes oldalon (angolul)
Frédi és Béni legjobb rímei (fórum az Indexen)
Frédi és Béni, avagy a két kőkorszaki szaki a tematikus Hanna-Barbera wikiben (angolul)
Frédi és Béni, avagy a két kőkorszaki szaki a tematikus Flintstones wikiben (angolul)
Frédi és Béni, avagy a két kőkorszaki szaki (1960–1966)
The Pebbles and Bamm-Bamm Show (1971–1972)
The Flintstone Comedy Hour (1972–1974)
Fred Flintstone and Friends (1977–1978)
Az új Frédi és Béni show (1979)
Fred and Barney Meet The Thing (1979)
Fred and Barney Meet the Shmoo (1979–1980)
Frédi és Béni, avagy a két kőkorszaki szaki különkiadása (1980-1981)
The Flintstone Comedy Show (1980–1982)
The Flintstone Funnies (1982–1984)
Frédi és Béni, avagy a kőkorszaki buli (1986–1988)
Frédi, a csempész-rendész (1966)
A Flintstone család (1994)
A Flintstone család 2. – Viva Rock Vegas (2000)
A Flintstone család: Kőkorszaki karácsony (1977)
Hanna-Barbera's All-Star Comedy Ice Revue (1978)
The Flintstones: Little Big League (1978)
A Flintstone család: Kőkorszaki horrordili (1979)
A Flintstone család új szomszédai (1980)
Frédi és a haláli buli (1980)
Vilma, a pöröly, vele ne pörölj! (1981)
Lealáz a futóláz (1981)
Maci Laci ajándéka (1982)
The Flintstones' 25th Anniversary Celebration (1986)
A Flintstone család: Kőkorszakik az űrkorszakban (1987)
The Flintstone Kids' "Just Say No" Special (1988)
Hanna-Barbera's 50th: A Yabba Dabba Doo Celebration (1989)
A Flintstone család: Subidubidú...! (1993)
A Flintstone Family Christmas (1993)
Frédi és Béni: Karácsonyi harácsoló (1994)
The Flintstones: On the Rocks (2001)
Frédi, Béni és a pankrátorok: Leszámolás a kőkorban (2015)
The Flintstones: The Rescue of Dino & Hoppy (1991)
The Flintstones: Surprise at Dinosaur Peak (1993)
The Flintstones: The Treasure of Sierra Madrock (1994)
The Flintstones: Bedrock Bowling (2000)
The Flintstones in Viva Rock Vegas (2002)
William Hanna • Joseph Barbera
Ed Benedict • Hoyt Curtin • Iwao Takamoto
Tom és Jerry (1940–1958) • Foxi Maxi (1958–1962) • Frédi és Béni, avagy a két kőkorszaki szaki (1960–1966) • Maci Laci (1961–1963) • Turpi úrfi (1961–1962) • A Jetson család (1962–1987) • Magilla Gorilla (1963–1967) • Rugóláb Nyusziseriff (1964–1966) • Atom Anti (1965–1966) • Flúgos futam (1968–1970) • Motoregér (1969) • Süsü keselyűk (1969–1970) • Dili Dolly kalandjai (1969–1971) • Scooby-Doo (1969–1976) • Maci Laci és a nagy csapat (1973) • Hong Kong Phooey (1974) • Tom és Jerry új kalandjai (1975) • Maci Laci – Kalandok az űrben (1978–1979) • Maci Laci a világűrben (1978–1979) • Az új Frédi és Béni show (1979) • Frédi és Béni, avagy a két kőkorszaki szaki különkiadása (1980–1981) • Hupikék törpikék (1981–1987) • A kiskutya kalandjai (1982–1983) • Szippancsok (1984–1989) • Praclifalva lakói (1985–1986) • Maci Laci kincset keres (1985–1988) • Beszélő kutyák (1986–1987) • Slapaj (1986–1988) • Frédi és Béni, avagy a kőkorszaki buli (1986-1988) • Maci Laci show (1988–1989) • Paddington medve (1989–1990) • Don Kojot és Sancho Panda kalandjai (1990–1991) • Örökzöld mesék (1990–1991) • Tom és Jerry gyerekshow (1990–1994) • A bolygó kapitánya (1990–1996) • A sötét víz kalózai (1991-1993) • Kandúr kommandó (1993–1994) • Droopy, a mesterdetektív (1993–1994) • Két buta kutya (1993–1995) • Micsoda rajzfilm! (1995–2002) • Dexter laboratóriuma (1996–2003) • Johnny Bravo (1997–2004) • Boci és Pipi (1997–1999) • Én vagyok Menyus (1997–2000) • Pindúr pandúrok (1998–2004)
Hahó! Megjött Maci Laci! (1964) • Frédi, a csempész-rendész (1966) • Malac a pácban (1973) • Jetson család: A film (1990) • Tom és Jerry – A mozifilm (1992) • Volt egyszer egy erdő (1993) • A Flintstone család (1994) • A Flintstone család 2. – Viva Rock Vegas (2000) • Scooby-Doo – A nagy csapat (2002) • Scooby-Doo 2. – Szörnyek póráz nélkül (2004) • Maci Laci (2010)
Maci Laci és a repülő bárka (1972) • A Flintstone család: Kőkorszaki karácsony (1977) • A Flintstone család: Kőkorszaki horrordili (1979) • Scooby-Doo Hollywoodba megy (1979) • Maci Laci első karácsonya (1980) • Maci Laci ajándéka (1982) • Maci Laci nagy szökése (1987) • A Flintstone család: Kőkorszakik az űrkorszakban (1987) • Scooby-Doo és a Boo bratyók (1987) • Maci Laci mágikus repülése (1987) • Turpi úrfi és a Beverly Hills-i macskák (1987) • Judy Jetson és a Rockerek (1988) • A jó, a rossz és Foxi Maxi (1988) • Scooby-Doo és a vámpírok iskolája (1988) • Scooby-Doo és a vonakodó farkasember (1988) • Maci Laci és az űrmedvék (1988) • A Flintstone család: Subidubidú...! (1993) • Hollyrock-a-Bye Baby (1993) • Húsvéti Maci Laci (1994) • Scooby-Doo és az arábiai lovagok (1994) • Frédi és Béni: Karácsonyi harácsoló (1994)
WarnerMedia • Turner Broadcasting System • Cartoon Network • Cartoon Network Studios • Warner Bros. • Taft Broadcasting • Great American Broadcasting • MGM
A lap eredeti címe: „https://hu.wikipedia.org/w/index.php?title=Frédi_és_Béni,_avagy_a_két_kőkorszaki_szaki&oldid=25214162”
1960-ban bemutatott amerikai televíziós sorozatok
Time Warner-tulajdonú Cartoon Network-sorozatok
A BBC vásárolt gyerekeknek szóló műsorai
Az ABC saját gyártású műsorai
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 27., 14:34
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.